recursal/SuperWikiNEXT-32B huggingface dataset:
**Preĝejo de Marteno de Tours** estas romkatolika preĝejo en Hungario, en vilaĝo Kőszegdoroszló, en la centro.

Historio
--------

La romanika kirko estis konstruita en la mezepoko. Post la kontraŭturkaj bataloj ĝi estis kelkfoje trakonstruita. En 1769 la preĝejo prenis barokan aspekton. Baldaŭe turo estis alkonstruita, same la sakristio en la 18-a jarcento. La mebloj devenis el la 19-a jarcento. La orgeno estas aŭdebla ekde 1927. La lasta restaŭro okazis en 1975, tiam oni trovis ornamaĵojn el la 15-a jarcento.

Konstruaĵo
----------

La preĝejo havas unusolan turon, kiu estas apogita ekstere. La ĉefaltara bildo estis pentrita en la 19-a jarcento. Apude estas 2 skulptaĵoj pri Stefano la 1-a (Hungario) kaj pri Ladislao la 1-a (Hungario) el la 18-a jarcento.

Kermeso okazas en la 11-an de novembro. La preĝejo estas memorloko de "Vojo de Sankta Marteno" (latine Via Sancti Martini) kaj ankaŭ memorloko de "*Via Tektonica*".

Fontoj
------

* Hungara Vikipedio
* hungare


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Preĝejo Marteno de Tours (Kőszegdoroszló) en la Vikimedia Komunejo (Multrimedaj datumoj)
prentabulo kun fretoj
4-korda, senfreta basgitaro kun fretecaj markoj
Je multaj kordinstrumentoj la prentabulo estas subdividita per **fretoj**, kiuj kaŭzas la plimallongigon de la kordoj kaj per tio la ŝanĝadon de la tonalto, kiam la ludanto metas la fingron sur aŭ inter ili.

Prsikribo
---------

Elorigine la fretoj estis el ŝnuro aŭ intesto kaj ligitaj cirkaŭ la kolon (kiel ĉe la gambovjolo), nuntempe la plej multaj instrumentoj havas fretojn el metalo, enigitajn en la prentabulon. Ĉe la gitaro la fretoj plejparte estas elstaraĵoj farita el alpakadrato kaj enigitaj en la prentabulon.

Aliaj kordinstrumentoj ne havas fretojn, ekz. la anoj de la violonfamilio. Ĉe la violonĉelo kaj la kontrabaso tamen fretoj estis kutimaj ĝis la 18-a jarcento. En la pop- kaj rok-muziko troviĝas la senfreta elektra basgitaro. Tiu ĉi postulas de la ludanto pli altan gradon da precizeco por trafi la ekzaktajn tonojn. Krome la sono de la instrumento ŝanĝiĝas; ĝi aŭdiĝas „zuma" aŭ „mola".

Je la plej multaj instrumentoj la tonalto ŝanĝiĝas de freto al freto je duontono. Esceptoj estas diatonaj kordinstrumentoj kiel la dulcimero, je kiuj troviĝas duon- kaj plentono-paŝoj.

Ĉi-sekva bildo klarigas, kiel fretoj efikas dum la prenado de la kordoj:

kordmallongigo sur la prentabulo sen kaj kun fretoj

Freta kaj oktava akurateco
--------------------------

La freta akurateco signifas la ĝustan lokigon de la fretoj unu kun la alia, dum kiam la oktava akurateco rilatas al la ĝusta proporcio inter mezuro kaj ekspono de la fretoj.

Vidu ankaŭ
----------

* Ponteto

* Kategorio Freto (kordinstrumentoj) en la Vikimedia Komunejo (Multrimedaj datumoj)
**Preĝejo Stefano la 1-a (Hungario)** estas romkatolika historia monumento en Hungario, en urbo Bátonyterenye, en la iama vilaĝo *Maconka*.

Historio
--------

Tiu ĉi kirko konstruiĝis en la 1200-aj jaroj, la restintajfreskoj estis pentritaj en la 13-a aŭ la 14-a jarcentoj. La volbo trakonstruiĝis en la 18-a jarcento. La galerio estas videbla depost 1811. La preĝejo estis ĉirkauita per defenda muro, kiu malkonstruiĝis en la 1920-aj jaroj. En 1971 arkeologia rekonstruo okazis.

Konstruaĵo
----------

La konstruaĵo situas sola havanta unusolan navon kun tureto. La sanktejo estas pli mallarĝa kaj kvadratforma. Antaŭ la preĝejo skulptita kruco estas videbla, sed la origina kruco el 1877 troviĝas en la preĝejo. Interne la mezepokaj freskoj prezentas Sanktan Marian.

Kermeso okazas en la 20-an de aŭgusto.

Fontoj
------

* Hungarlingva Vikipedio
* hungare
* hungare[*rompita ligilo*]
* hungare kun bildoj
* hungare Arkivigite je 2015-02-22 per la retarkivo Wayback Machine

Interno de la preĝejo
Interno de la preĝejo

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Polarkreis 18** (germanlingve por: polusa cirklo 18) estas popmuzika grupo el Dresdeno, kiu faras muzikon miksante la stilojn popmuziko, sintezara popmuziko, postroko kaj indietroniko. La albumo Blur-a *13* inspiris ilin al forlasado de iliaj punkmuzikaj kaj metalmuzikaj radikoj kaj eksperimenti novajn sonojn.

Historio
--------

La unua eldonaĵo de Polarkreis 18 estis elŝutalbumo kun kvin kantoj en 2004, kiu estis senpage akirebla sur la muzikgrupa retadresso. Menciinda estas la filmeto "Klangfilm" (sonafilmo), kiu estis prezentita la unuan fojon en Dresdeno la duan de oktobro 2005 por koncertilustrado. En 2006 la grupo partoprenis je du muzikakonduroj: en la f6 Music Award ili atingis la duan pozicion kaj en la PlugIn-festivalon ili venkis, kio rezultis en muzikeldoneja kontrakto ĉe Motor Music. La muzikeldonejo eldonis la unan memproduzitan diskon Polarkreis 18, kiu jam ricevis bonajn recensojn de Spex, Intro aŭ Spiegel Online. 

En februaro 2008 ili ludis kiel apetitvekilo en la koncertoj de Smashing Pumpkins dum la germana turneo du tiu grupo. 

Oktobron 2008 la plej sukcesa kanto aperis: Allein, Allein. Ĝi direkte eniris en la liston de la unuaj dek plej aĉetitaj muzikoj en Germanujo kaj post tri semajnoj ĝi atingis la unuan pozicion tie. La remikso german-angla-danalingva *Allein, alene* per rokmuzika grupo "Nephew" atingis la trian pozicion en la dana unupaĵa-plejaĉetita listo en Oktobro 2008. La dua albumo Colour of snow eldonita la 17-an oktobro 2008 sonas pli patosa, "granda", kaj orkestra komparite al la antaŭa albumo.

Fontoj
------

* *Tiu artikolo baziĝas sur la germana artikolo.*
La **Paŭlana preĝejo Metamorfozo de Kristo** (origine hungare *Urunk Színeváltozása*) estas romkatolika Monumento historia, iam kun monaĥejo en Hungario, en mezo de Pécs. Ĝi apartenas al la plej signifaj barokaj konstruaĵoj de la urbego.

Historio
--------

Sur la proksima monto en la 1250-aj jaroj monaĥejo estis konstruita, ekde 1308 oficiale ĝi apartenis al la paŭlanoj. En la malfrua 16-a jarcento Pécs apartenis al la Osmana Imperio, en loko de la nuna preĝejo oni konstruis moskeon. En 1686 paŭlanoj revenis al la liberigita urbo, ili ricevis permeson tie vivi kaj konstrui kirkon. Ĝi konstruiĝis kune kun la monaĥejo inter 1741 kaj 1756. Dum la konstruado oni profitis restaĵojn de la moskeo. La turoj estis pretaj nur en la jaroj 1778 kaj 1779. La paŭlana ordeno estis forigita en 1786, tial la konstruaĵo ne estis uzata, la moveblaĵoj estis disdonitaj al aliaj preĝejoj. En 1832 Ignác Szepesy faris lernejon el la iama monaĥejo. Tio estis "lyceum," tial ankaŭ nun nomo de la kirko estas ankaŭ licea preĝejo. En 1872 oni pentris freskojn (ili estis restaŭritaj en 1929, eĉ kelkaj novaj freskoj estis kreitaj). La unua orgeno alvenis en 1760, la dua pli moderna en 1906. Pécs ricevis universitaton en 1923, la preĝejo iĝis universitata preĝejo. La paŭlanoj rericevis la kirkon en 1997, sed la iama monaĥejo estas profana gimnazio. La paŭlanoj plene renovigis la konstruaĵon, en la neuzita kripto oni kreis 600 lokojn por urnoj.

Preĝejo
-------

La preĝejo situas laŭ la trotuaro inter domoj, la maldekstra domo estas la iama monaĥejo. La fasado estis simetria, flanke altiĝas la turoj, meze la ornamriĉa baroka pordo funkcias. Ankaŭ la interna parto estas ornamriĉa. La orgeno funkcias en la galerio. La ĉefaltara bildo prezentas Metamorfozon de Kristo. Estas ankaŭ niĉoj kiel kapeloj dediĉitaj al Ĉieliro de Maria, Sankta Triunuo, Sankta Paŭlo la Ermito kaj Tekla de Ikonio. La predikejo venis el Preĝejo Kandela Festo (Pécs).

La preĝeja pordo

Monaĥejo
--------

La monaĥejo same situas laŭ la trotuaro. Ĝi havas 2 etaĝojn. 

Kermeso okazas en la 6-an de aŭgusto.

Fontoj
------

* hungare kun fotoj
* hungare kun bildoj
*
**Kirko Naskiĝo de Maria** estas Monumento historia en Hungario, en urbo Kiskunmajsa, en mezo de placo.

Historio
--------

Jam dum la mezepoko funkciis kirko en la komunumo. La nun videbla preĝejo estis konstruita en mezo de la 18-a jarcento. Ĝi estis trakonstruita kaj pligrandigita en la 1800-aj jaroj, ĝi renoviĝis en 1903. La lasta renoviĝo okazis en la malfruaj 1980-aj jaroj.

La orgeno ekfunkciis en 1908, ĝi moderniĝis en 1943 kaj 1994.

Konstruaĵo
----------

La konstruaĵo situas sola kaj ĝi havas 4 partojn:

* navo
* rektangula absido iom pli mallarĝa, ol la navo
* kvadrata turo post la sanktejo kun rondbalkono, kiun la fajrobrigado profitis longe
* sakristio apud ka sanktejo.

Du skulptaĵoj (pri Stefano la 1-a (Hungario) kaj Ladislao la 1-a (Hungario)) ornamas la fasadon. Aliaj 2 lignaj skulptaĵoj kreitaj en la 18-a jarcento pri Sankta Petro kaj Sankta Paŭlo ornamas la turon. Interne la altaraj bildoj estis penritaj en la 1810-aj jaroj. La ĉefaltaro prezentas Naskiĝon de Sankta Maria, la flankaltaraj bildoj prezentas Stefanon la 1-an kaj Johanon Nepomukon. La predikejo estis farita en 1818. Sur la plafono estas videblaj bildoj, la plej menciinda pri Sankta Triunuo.

Kermeso okazas en la 8-an de septembro.

La fasado

Fontoj
------

* hungare kun fotoj
* hungare
* hungare kun fotoj
* { hungare kun foto}


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La monta kirko en Sitzendorf
La luterana **Monta kirko** (germane: *Bergkirche Sitzendorf*) en Sitzendorf (Turingio) en Germanujo estas monumentprotektotaĵo.

Historio
--------

Donacis la grundon en la 1930-aj jaroj la sitzendorf-anoj Paul Möller, Albert Höhnlein kaj la heredintoj de la entrepreno bakisto mastra Sorge. Por ĝia unika situo sur montosprono supre de Schwarzatal-fervojo rekte apudtaluse ĝi admirindas. Supre de ĝi en la direkto de la vilaĝokerno estas tombejo.

La altarejo kaj la baptujo novigitis en 1979 fare de la erfurta orforĝisto Helmut Griese kun substreko de la funkcio altarilara por liturgio. Konkrete temas pro:

* paska kandelegingo
* kverkligna altaro kun du dek piedoj (el kiuj kvar estas pli larĝaj): kun la altarkruco, du kandelabroj altaraj kaj la paska kandelegingo ĝi formas la kunvenantaj homoj dum komunio; la dudek finaĵoj de la altarkandelabroj simboligas la dek du apostolojn
* altara kruco de la Pantokratoro, el ligno kun kupraĵoj; montokristalo dorsa simbolas por la klareco de Sankta Spirito; la terglobo en la manoj de la Sinjoro estas duonjuvelŝtono jaspiso; ĉielarko ĉe la piedoj de Jesuo Kristo esta signo de la malnova kaj la nova ligoj inter Dio kaj la homaro; la dek du vitraj ŝtonetoj krucfine denove simbolas por la 12 apostoloj; la tri kolonoj sur kiuj kuŝas la kruco estu la Triunuo

Konsekrotago preĝeja estis en la 25.9.1932. En 1975 la orgenfarfirmao Böhm el Waltershausen/Gotao (Rudolf Böhm) instalis novan orgenon kiu havas sep registrojn, klavaron kaj pedalon.

Eksteraj ligiloj
----------------

* Kategorio Monta preĝejo (Sitzendorf) en la Vikimedia Komunejo (Multrimedaj datumoj)

* Prie-ĉi sur la paĝoj oficialaj de Sitzendorf Arkivigite je 2022-01-18 per la retarkivo Wayback Machine

50.632511.171111Koordinatoj: 50° 37′ 57″ N, 11° 10′ 16″ O (mapo)
La Mario-kirko de Linderbach La **Kirko Nia kara sinjorino** (germane: *Unsere liebe Frau*) estas protestantisma kirko en la urbokvartalo Linderbach en Erfurto, Germanio. La komunumo apartenas al la Ekleziaro Vajmaro.

Historio
--------

Origine temis pri romanika konstruaĵo. Partoj tiamaj ankoraŭ konserviĝas en la nordokcidenta flanko de la kirko. La romp-arka sakramentejo en la ĥorejo kaj romp-arkaj fenestroj atestas alkonstruon gotikan. Restaŭrado okazis en 1970. La kadukiĝanta ambonaltaro forigitis kaj la ĥorejo liberiĝis de pli novaj ŝanĝoj. Tie oni trovis farbitan kadron de fenestro el pasintaj tempoj. La orgenon faris en 1857 Johann Friedrich Schulze el Rottenbach-Paulinzella. En 2002-2009 okazis novaj restaŭradlaboroj de la kirko kaj de ĝia meblaro. 

Altarbildo Anna Triopa

Ekipaĵoj
--------

* La altaro de 1495 venas el erfurta ateliero kaj montras Annan Triopan. Ĉe ambaŭ flankoj estas la statuoj de Doroteo, Barbara de Nikomedio, Sankta Ursulo de Kolonjo kaj Katarina de Aleksandrio.
* Altarreliefo kun la Adorado de la saĝuloj ĉe la norva vando, el la 15-a jarcento
* Altarreliefo ĉe la norda flanko kun sceno el la vivo de Sankta Ursulo, 15-a jarcento
* Statuo de Sankta Barbara
* Pietato
* Du pentritaj altarpordoj kun scenoj el la vivo de Sankta Marko la evangeliisto kaj de la apostoloj
* Epitafo en la ĥorejo el la jaro 1588-a
* Baptujo el sabloŝtono de 1580, kiun oni venigis en 1975 el alia preĝejo

Eksteraj ligiloj
----------------

* Kategorio Preĝejo Nia kara Sinjorino (Linderbach) en la Vikimedia Komunejo (Multrimedaj datumoj)

* Prie sur la komunuma retpaĝaro

50.97930411.099839Koordinatoj: 50° 58′ 45″ N, 11° 5′ 59″ O (mapo)
**Preĝejo Nomo de Sankta Maria** estas romkatolika historia monumento kaj pilgrimejo en Solymár.

Historio
--------

Persono konstruis votan kapelon depost 1739 pro postvivo de pesto. Ĝi estis malkonstruita kaj oni konstruis paroĥan preĝejon inter 1777-1784. La malnova paroĥa preĝejo estis samtempe malkonstruita. La orgeno estis konstruita en 1955.

Konstruaĵo
----------

La preĝejo situas sola en korto. La konstruaĵo havas turon en mezo de la fasado, malsupre estas la enirejo. La navo finiĝas en duonronda sanktejo, sed ekstere estas rimarkebla nur kvaronrondo el la absido. Ĉe la absido estas monumento pri la deportitaj germanoj. La ĉefaltara bildo prezentas Helpeman Sanktan Marian. Ĝi estis pentrita en 1792 kiel fora kopiaĵo de Lucas Cranach la Maljuna. La skulptaĵo pri Sankta Maria venis el la malnova preĝejo. La kruconavo finiĝas en flanka altaro, kiuj estas dediĉitaj al Sankta Maria kaj koro de Jesuo.

Kermeso okazas la 12-an de septembro.

Fontoj
------

* hungare kun bildserio
* hungare
* hungare kun multe da foto

La baroka predikejo fare de Károly Bebo

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Preĝejo Nomo de Sankta Maria (Solymár) en la Vikimedia Komunejo (Multrimedaj datumoj)
**Polikaprolaktono** (PKL aŭ angla mallongigo PCL (Poly-ε-Caprolacton)) estas biologie malkonstrua plasto, kiu estas produktita je bazo de nafto. Ĝi estas termo-formebla kaj tiel ĝi estas grupigita al termoplastoj. Ĝi estas formita kiel ĉeno de kaprolaktono, la ε-laktono de kaprata acido.

La polikaprolaktono konsistas el sinsekvoj de metilen-unuoj, inter kiuj estiĝas estergrupoj. La proporcio je karbonil- kaj metilenpartoj estas normalokaze 1:5.

Ĝi havas la fandopunkton de ĉ. 63 °C, tirrezistecon de 26-42 MPa kaj ŝiretendiĝon de 600 ĝis 1000 %.

Polikaprolaktonon produktas i.a. *DAW* en Usono kaj la britaj firmaoj *Solvay* kaj *Bostik Findley*.

Uzo
---

Oni uzas la polikaprolaktonon pro ties bonaj proprecoj krom la kutima pakaĵo, eĉ en la medicino.

Fontoj
------

* B. Bogdanov: *Niedertemperatur-Thermoplaste für den Gebrauch in der Orthopädie,* in Orthopädie-Technik 2/03, 2003; PDF-Download[*rompita ligilo*]

* Kategorio Polikaprolaktono en la Vikimedia Komunejo (Multrimedaj datumoj)
**Preĝejo de Patrono de Hungaroj** estas romkatolika paroĥa preĝejo en Hungario, en Budapeŝto, distrikto Rákosmente, en loĝkvartalo Rákosliget. En tiu kvartalo ĝi estas la unusola katolika preĝejo.

Historio
--------

En Rákosliget oni planis katolikan preĝejon jam en 1903, sed la konstruo komenciĝis nur en 1914. Pli frue en 1910 oni aĉetis domon por paroĥo, kiu estis pligrandigita en 1928, 1936 kaj 1984. La sakristio pretiĝis en 1936. En 1952 ĉefaltaro estis portita el fora kapelo, la origina altaro estis portita al preĝejo de vilaĝo Szedres. En 1984 aparta lernoĉambro funkcias ĉe la preĝejo. En 1992 la kapela ĉefaltaro estis reportita.

Konstruaĵo
----------

La kvadratforma turo situas super la enirejo. La konstruaĵo havas unu navon, al kiu aliĝas sakristio kaj lernoĉambro. La plej nova ĉefaltaro prezentas Sanktan Karolon, Stefanon la 1-an (Hungario) kaj Dipatrinon. Ĉe la sanktejo estas ronda fenestro, kie estas vitra bildo pri Sankta Spirito, kiel kolombo. Ankaŭ la ceteraj fenestroj prezentas diversajn sanktulojn. Ĉe la enirejo estas skulptaĵo pri Sankta Maria kaj Jesuo dormanta.

Kermeso okazas en la 8-an de oktobro.

Fontoj
------

* hungare
* hungare Arkivigite je 2012-01-29 per la retarkivo Wayback Machine

Fasado de la kirko

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Holzhausen, protestantisma kirko
La **Preĝejo Sankta Triunuo** (germane: *Dreifaltigkeitskirche Holzhausen*) estas protestantisma kirko en Amt Wachsenburg-Holzhausen, Germanio.

Priskribo
---------

La kirko havas turon 39 metrojn altan kun baroka spajro. En 2015 okazis la lasta restaŭrado de la per fortikaĵa muro ĉirkaŭita idilieca kirko kun tombejo kun multaj gisferaj tombokrucoj el la 18-a lak ;a 19-a jarcentoj. La kerne en la 12-a jarcento originanta halokirko alikonstrutis plurfoje. En antaŭreformacia tempo ĝi estis ankoraŭ konsekrita al Sankta Wigbert: tiun tempon atestas ankoraŭ la portalo kun arkaika gapfiguro kaj ogivaj fenestreroj ĉe turo kaj navo. La nuna meblaro tamen estas el la jarcentoj 16-a ĝis 18-a. En la altarejo troviĝas ambaŭflanke tomboslaboj de du damoj de Wachsenburg de 1566 kaj 1572. Kiam oni instalis fenestron ĉe la suda vando de la kirko unu slabo damaĝitis en 1818. La mezepoka slabo de kavaliro translokitis en la plankon okcidenten dum la restaŭradlaboroj de 1975. Samloke admirindas ankaŭ ŝtona baptokuvo antaŭreformacia kaj ligna kesto.

La ambona altaro estas de Rokoko, la minjona baptopelvportanto estas putto el la 18-a jarcento. Al la malsupra turejo kondukas ogivapordo kun lavujo por manlavo liturgia kaj lavo de sakraj iloj. La du imponaj gisferaj kandelabroj datumas nur el la periodo de spekulanto-kompanioj.

La kirko havis duetaĝan galerion ekde la fino de la 18-a jarcento. La supran oni feliĉe forigitis dum la restaŭradlaboroj daŭrintaj de 1974 ĝis 1977, la malsupra tiam malplilongigitis. Tiamaniere la ĥorejo iĝis pli hela kaj spaca.

Orgeno fama
-----------

En 1669 mulditis fare de la gotaano Hans Shatz sonorilo. La altvalora orgeno konstruita inter 1788 kaj 1801 fare de Johann Michael Hesse el Dachwig. Ekzistis ja jam antaŭulaj orgenoj. Restaŭradetoj de la Hesse-orgenoj oftis, far Ernst Ludiwg Heß, far Friedrich Meißner, far Hugo Boehm. Malklaras ĝis hodiaŭ la loko de la orgeno antaŭ 1929. La lasta restaŭro estis inter 2014 kaj 2017. Ĝi posedas du manualojn kaj 19 registrojn. Ofte okazas ŝatataj koncertoj en la preĝejo vilaĝa.

LIteraturo
----------

* Georg Dehio, bearbeitet von Stephanie Eißling (i.a.): *Handbuch der deutscchen Kunstdenkmäler, Thüringen*, Deutscher Kunstverlag, Munkeno 2003, p.623, ISBN 3-422-03095-6

Eksteraj ligiloj
----------------

* Kategorio Preĝejo Triunuo (Holzhausen) en la Vikimedia Komunejo (Multrimedaj datumoj)

* Komunuma paĝaro
La **Plaza del Congreso** vidita ekde la Palaco Barolo.
Dispono de la tri placeroj: de oriento okcidenten, la Placo Lorea, la Placo Mariano Moreno kaj la Placo Kongreso. Monumento al Mariano Moreno
La **Placo de la Kongreso** (hispane *Plaza del Congreso*, foje nomita hispane *Plaza de los Dos Congresos* (de la du kongresoj, la eraro devenas el fakto ke la monumento kiu troviĝas en ĝi nomiĝas *Monumento de la Du Kongresoj*, honore al la Asembleo de 1813 kaj al Kongreso de Tukumano), estas placo situanta ĉe la urbo Bonaero, Argentino, limigita de la avenuoj Entre Ríos kaj Rivadavia, kaj stratoj Hipólito Yrigoyen kaj Virrey Cevallos.

Estas parto de aro de tri placoj situantaj en la sama zono, kun la Placo Lorea kaj la Placo Mariano Moreno. La konstruado de tiuj placoj estis kreaĵo urbaniza ĉe la festoj de la Argentina Centjariĝo de la Revolucio de Majo, kaj respondis al higienista pensaro de fino de la 19a jarcento kiu certe serĉis lokojn aerumitajn kaj sunigitajn en la grandaj urboj.

Estas situanta en la bonaera kvartalo Montserrat.

Historio
--------

Monumentoj
----------

* Kategorio Placo de la Kongreso en la Vikimedia Komunejo (Multrimedaj datumoj)
La **preĝejo Patrono de Hungaroj** (hungare *Magyarok Nagyasszonya-templom*) estas romkatolika historia monumento en vilaĝo Váraszó (Hungario). La origina titolo estis Sankta Petro kaj Sankta Paŭlo, sed intertempe la nova preĝejo konstruita en 1966 ricevis tiun titolon, tial la mezepoka preĝejo ricevis pli novan titolon Patrono de Hungaroj. La sentura mezepoka kirketo havas apartan lignan sonorilostablon.

Historio
--------

En tiu loko estis konstruita romanika kirko supozeble en la frua 13-a jarcento. El la gotiko restis kelke da freskofragmentoj. Sakristio kaj ĉambro por ostoj estis alkonstruitaj en la 16-a jarcento. Ĉirkaŭ kaj en la kirko okazis entombigoj inter la 14-a kaj 16-a jarcentoj. En 1787 ĝi estis pligrandigita kaj trakonstruita. En 1850 ĝi estis iomete denove pligrandigita. En 1909 la plafono iĝis vivdanĝera, ekde 1912 la kirko forlasiĝis. En la preĝejo infanoj kaŭzis fajron en 1948, tial la konstruaĵo ruiniĝis. Plena restaŭrado okazis en 1964 fare de Ferenc Erdei (arkitekto), pli frue arkitektoj esploris. Ili trovis la jam malaperintan muron (ĉirkaŭ la konstruaĵo), ĉambron por ostoj, sakristion kaj la cetarajn alkonstruitajn partojn. Inter 1998-2000 la kirko estis renovigita, poste konsekrita.

Konstruaĵo
----------

La konstruaĵo situas sola en mezo de la vilaĝo sur monteto en herbejo. La kirko konsistas el navo kaj pli granda duonronda absido. La muroj estas 1 metron larĝaj kaj la restaĵo el la mezepoko estas tre altnivela. La enirejo estas nekutime en flanko de la navo.

Kermeso okazas en la 8-an de oktobro.

Aerfoto

Fontoj
------

* hungare kun fotoj
* hungare kun fotoj
* hungare kun fotoj
* hungare kun foto
* (la koncerna teksto estas legebla pli malsupre)
* 
* Arkivigite je 2020-08-05 per la retarkivo Wayback Machine


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Preĝejo Patrono de Hungaroj (Váraszó) en la Vikimedia Komunejo (Multrimedaj datumoj)
Reproduktaĵo de polikromio de ero el la frontono de Egino (5-a jarcento a.K.
**Polikromio** laŭ PIV estas *arto kolorigi aŭ presi per diversaj farboj: polikromiaj skulptaĵoj, potoj, mapoj, filmoj.*[1]

**Polikromio** aŭ plurkoloreco estas la arto pentri aŭ dekori per pluraj koloroj kaj verkojn dudimensiajn (pentrartaj) kaj kelkajn partojn de tridimensiajn (skulptartajn aŭ arkitekturaj). La malo estas la monokromio aŭ unukoloreco (uzo de unusola koloro). En grafikaj artoj uzeblas ankaŭ las terminoj dukoloreco aŭ *dukromio*, *trikromio* aŭ trikoloreco, *tetrakromio* aŭ kvarkoloreco, laŭ la nombro de uzitaj koloroj.

Laŭ Francisko Azorín **Polikromio** estas *Procedo presi, ornami, kolorigi ion per pluraj koloroj. Kiam la koloro estas nur unu, nomiĝas* monokromio*; kiam tri,* trikromio*.*[2] Li indikas etimologion el la greka *poli + ĥromos* (plura koloro).[3]

Multaj antikvaj monumentoj estis polikromaj, poste la farbo malaperis, la homoj alkutimiĝis vidi ilin unukolore kaj nun malfacilas imagi ilin plurkolore; tio estas la okazo ĉe fasadoj de katedraloj, skulptaĵoj de Antikva Grekio ktp.

Notoj
-----

1. ↑  NPIV  Alirita la 7an de Januaro 2018.
2. ↑  Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 169.
3. ↑  Azorín, samloke.
La **preĝejo Patrono de Hungaroj** estas katolika historia monumento en vilaĝo Zabar.

Historio
--------

Supozeble tiu ĉi romanika kirko estis konstruita en la malfrua 13-a jarcento. Post 2 jarcentoj la navo estis pligrandigita jam laŭ gotiko. En 1725, 1835 kaj 1923 renovigaj laboroj okazis. En 1932 oni konstruis la turon, vestiblon kaj parton de la navo. La orgeno estis farita ĉirkaŭ 1800.

Konstruaĵo
----------

La preĝejo situas sola sur flanko de monteto. Apud la preĝejo troviĝas ŝtona kruco kaj malnovaj gisitaj feraj krucoj. La fasado estas malsimetria, ĉe la dekstra angulo la turo altiĝas kun piramida svelta turopinto. La turo mem imitas la kutimajn preĝejturojn en Transilvanio. La enirejo funkcias tra la vestiblo. Ĉe flanko de la navo estas videbla enmurita pordo, kiu prezentas la mezepokon kun kelkaj fenestroj. La absido estas rektangula kaj sakristio aliĝas al la absido. La instalaĵoj estis faritaj en la 20-a jarcento.

Kermeso okazas la 8-an de oktobro.

Fontoj
------

* hungare kun fotoj
* hungare kun fotoj
* hungare kun foto
* 


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* NavoflankoNavoflanko
* TuroTuro
* Enmurita pordoEnmurita pordo
* AbsidoAbsido
* KrucifiksoKrucifikso
**Luterana preĝejo de apostolo Bartolomeo** (germane **Bartholomäuskirche**) estas religia konstruaĵo en Rumanio, en urbo Brașov, ĉe limo de urboparto Brașovechi.

Historio
--------

Oni konjektas, ke en tiu loko katolika preĝejo estis, eble konstruita en la 13-a jarcento. Ĝi estis parte romanika, parte gotika havanta 3 navojn kaj ligiĝis al la germanoj. Baldaŭe ĝi estis paroĥa preĝejo, kiun la hungaroj nomumis *Árvaleány-templom* (preĝejo de orfino(j)). En 1421 la turkoj, en 1460 armeo de Vlad la 3-a Drakulo faris ruina la preĝejon. Baldaŭe oni riparis ĝin. Laŭ dokumento en 1502 apude lernejo funkciis. En la 19-a jarcento la preĝejo renoviĝis, sed la turo pro tertremo kadukiĝis en 1822, poste oni konstruis pli longan turon.

Konstruaĵo
----------

La preĝejo ligiĝas al saksoj, kiuj longe vivis en tiu regiono. Ĉirkaŭ la preĝejo estas defenda muro kaj tombejo. La kvadrata turo estas apud la ĉefenirejo. Interne en la suda kapelo mezepokaj freskoj restis, kie jam mesoj ne okazas. Ekde 2003 muzeo pri saksa etnografio funkcias.

Fontoj
------

* Hungara Vikipedio

* La preĝejo malantaŭeLa preĝejo malantaŭe
* La iama paroĥoLa iama paroĥo
African living fossil (15781444942).jpg
Delhezi.JPG
**Polipteredoj**, *Polypteridae*, estas familio de arkaikaspektaj Aktinopterigoj kaj la nura familio en la ordo **Polipteroformaj**.

*Polypterus bichir*.Ĉiuj specioj vivas en nesalakvaj habitatoj en tropika Afriko kaj la sistemo de la rivero Nilo, ĉefe en marĉecaj, neprofundaj inundebenaĵoj kaj estuaroj.

Polipteredoj estas konsiderataj frata grupo de ĉiuj aliaj nuntempaj Aktinopterigaj fiŝoj.

Anatomio
--------

Polipteredoj estas longecaj fiŝoj kun unika serio de dorsaj naĝileroj kiuj varias laŭ nombro el sep añ 18, anstataŭ unusola dorsa naĝilo. Ĉiuj el la dorsaj naĝileroj havas bifidajn (duoble-pintajn) dornopintojn, kaj estas la nuraj naĝiloj kun dornospinoj; la ceteraj naĝiloj estas komponitaj de mildaj radioj. La korpo estas kovrata de dikaj, ostecaj, kaj romboformaj (ganoidaj) skvamoj.

Polipteredoj havas maksimuman korpolongon game el 25 cm ĝis ĉirkaŭ 100 cm depende de la specifaj specioj kaj morfologio.

Dieto kaj biologio
------------------

Polipteredoj estas noktuloj kaj manĝas malgrandajn vertebrulojn, krustulojn kaj insektojn.

Ĉe la Pulmofiŝoj kaj Polipteredoj oni priskribis pulmojn similajn al tiuj de la tetrapodoj, pro kio ili devas supreniri al la akvosurfaco por engluti freŝan aeron tra la buŝo por ke ĝi pasu tra la brankoj aŭ tra la brankaj filamentoj.

Taksonomio
----------

### Ĥondrosteoj

* Polipteroformaj (*Polypteroformes*)
	+ Polipteredoj (*Polypteridae*)
		- Erpetoiĥto (*Erpetoichtys*)
		- Poliptero (*Polypterus*)

Referencoj
----------

1. ↑  Helfman GS, Collette BB, Facey DE, Bowen BW. 2009. The Diversity of Fishes. West Sussex, UK: Blackwell Publishing. 720 p.
2. ↑   (2010) "The mitochondrial phylogeny of an ancient lineage of ray-finned fishes (Polypteridae) with implications for the evolution of body elongation, pelvic fin loss, and craniofacial morphology in Osteichthyes", *BMC Evolutionary Biology* **10**, p. 209. doi:10.1186/1471-2148-10-209.
3. ↑  Dai Suzuki, Matthew C. Brandley, Masayoshi Tokita: *CORRECTION: The mitochondrial phylogeny of an ancient lineage of ray-finned fishes (Polypteridae) with implications for the evolution of body elongation, pelvic fin loss, and craniofacial morphology in Osteichthyes.* BMC Evolutionary Biology. Bd. 10, Art.-Nr. 209, 2010, COI:10.1186/1471-2148-10-209
4. ↑  Froese, Rainer, kaj Daniel Pauly, eld. (2011). "Polypteridae" in FishBase. Arkivigite je 2020-11-12 per la retarkivo Wayback Machine Versio de junio 2011.
5. ↑  Wiley, Edward G. (1998). Paxton, J.R.; Eschmeyer, W.N. (eld.). Encyclopedia of Fishes. San Diego: Academic Press. pp. 75–76. ISBN 978-0-12-547665-2.

|  |  |
| --- | --- |
| Bibliotekoj | * PeEnEo: 675688
 |
Polina Gagarina en 2015
Polina Gagarina en 2015
Polina Gagarina en 2015
**Polina Sergejevna Gagarina** (ruse: Поли́на Серге́евна Гага́рина, IPA: [pɐˈlʲinə sʲɪrˈɡʲe(j)ɪvnə ɡɐˈɡarʲɪnə] \* 27-an de marto 1987 Moskvo) estas rusa kantistino de pop-muziko kaj komponistino. Sian infanaĝon ŝi travivis en Grekio, kie ŝia patrino agadis kiel baletistino. En la jaro 2003 ŝi venkis en kantista konkurso Fabriko de steloj. Ŝi estas finvizitintino de lernejo Moskva artista teatro, ŝi rolis ĉefan virinnan rolon en filma komedio *Одной левой*, ŝi agadas ankaŭ en dublado. Kun kanto *A Milion Voices* ŝi partoprenis en konkurso Eurovision Song Contest 2015 kaj ŝi prenis duan lokon. En la jaro 2016 ŝi gajnis Prezon Muz-TV en la kategorio kantistinoj. Ŝi estis ĵurianino de talenta konkurso *Voĉo* en la rusa televido Unua kanalo. Komune kun repisto Jegor Kreed ŝi surdiskigis kanton "Komanda 2018", oficialan kanton de mondĉampioneco en futbalo 2018. Ŝia unua edzo estis aktoro Pjotr Kislov, la dua edzo estas fotografisto Dmitrij Ischakov. Ŝi havas filon kaj filinon.

* Kategorio Polina Gagarina en la Vikimedia Komunejo (Multrimedaj datumoj)
kirko de Niedernissa
la interno uesten
ĉefaltaro
orgeno
**Preĝejo *Porta Coeli*** (germane *Kirche Zur Himmelspforte*) estas protestantisma preĝejo en Niedernissa (Germanujo); temas pri iama romanikaĵo kiu estis alikonstruita baroke. Apartenas la komunumo al la ekleziaro Windischholzhausen ene de la Evangelia Eklezio en Meza Germanujo.

*Porta Coeli* signifas en la latina *Pordo al la Ĉielo*.

Historio kaj arĥitekturo
------------------------

La proksime de la vilaĝa enirejo situanta kirko estas de romanika stilorigino. La ĥoreja turo havas sur kvadrata horizontala projekciaĵo ekde 1994 novan ardezan tegmenton. Tiam ĝi ankaŭ ricevis orumitan turo-kapeton. La granda horloĝo estas ĉe la fundamento de la suda flanko de la spajro; tuj malsobe oni havas sonorilon kun horindikanta meĥanismo. La tri enturajn sonorilojn muldis en 1633 la erfurtano Melchior Moeringk.

Granda surmasonita arko ĉe la orienta turoflanko taksiĝas kiel enirejo al forigita apsido. La ĉefa enirejo estas en la suda flanko tura kaj neaperta ligna ŝtupara sobenpromenejo (sude de la en 1729 novigita kirkonavo) kondukas rekte al la galeria etaĝo enen.

La alta navo havas groptegmenton mansardan kun po tri starantaj tegmentofenestroj sude kaj norde. Al la okcidenta flanko mankas kaj fenestroj kaj pordoj.

La internon ĉirkaŭas je tri flankoj duobla galerio sur apogantaj kapiteloj kaj frukto-ornamaĵoj. Finiĝo ĝia estas per dufoje interrompita, ligna barelvolbo.

Multo de la preĝejo ĝuis restaŭradojn en 1994.

Meblaro
-------

* La baroka ambona altaro el la 1730-a jaro havas du etaĝojn kun bela kolona aranĝo kaj supre videblas la resurektinta Kristo kun venkoflago kaj radia nimbo. La ambona korbo ankaŭ fortimpresas per fruktaj dekoracioj.
* La baptujo el la komenco de la 18-a jarcento estas linda kun etaj plastikaĵoj kaj du anĝelaj kapoj.
* La orgeno en orgenfasado (ankaŭ tie ĉi abundas la ornamaĵoj, i.a. kun du trombonludantaj anĝeloj!) enhavas originalan sed restaŭrotan internon de Johann Georg Schröter el la jaro 1731-a kun 20 registroj sur du klavaroj kaj pedalo. Ĉiokaze temas pri la ununura kompleta Schröter-instrumento.

Literaturo
----------

* Georg Dehio: *Handbuch der deutschen Kunstdenkmäler. Thüringen.* Unua eldono. Deutscher Kunstverlag, München/Berlin 1998, ISBN 3-422-03050-6, p. 890–891

Eksteraj ligiloj
----------------

* Kategorio Preĝejo Porta Coeli (Niedernissa) en la Vikimedia Komunejo (Multrimedaj datumoj)

* informoj sur la paĝaro de EKMD

Notoj
-----

1. ↑  nederlanda listo pri orgenoj

50.95149311.10236Koordinatoj: 50° 57′ 5″ N, 11° 6′ 8″ O (mapo)
 

|  |  |
| --- | --- |
| Bibliotekoj | * PeEnEo: 814478
 |
**Preĝejo de apostolo Bartolomeo** estas romkatolika preĝejo en Hungario, en urbo Gyöngyös, en la urbocentro, kiel la ĉefa preĝejo.

Historio
--------

La unua mencio pri la preĝejo okazis en 1301. En 1320 Mateo Csák parte detruis ĝin. En la 15-a jarcento ĝi gotikiĝis, en 1741 la kirko malkonstruiĝis kaj nova baroka preĝejo konstruiĝis, sed kelkaj gotikaj partoj restis. La lasta turo pretiĝis nur en 1815. En 1917 incendio okazis, tial ĝi renoviĝis en 1922.

Konstruaĵo
----------

La konstruaĵo situas sola laŭ la ĉefplaco. La fasado estas simetria. Inter la du turoj estas nekutime longa distanco. Bildo de la ĉefaltaro prezentas Sanktan Bartolomeon. Ĝi pretiĝis en 1773. La flankaltaro pri Ĉieliro de Maria fariĝis en la 17-a jarcento. La ceteraj flankaltaroj pretiĝis en la sekva jarcento.

En la preĝejo Viktor Tardos Krenner pentris kelkajn freskojn.

Kermeso okazas en la 24-an de aŭgusto.

Fontoj
------

* Hungara Vikipedio
* hungare
* hungare kun fotoj Arkivigite je 2015-11-17 per la retarkivo Wayback Machine

Pentraĵo de Margit Gréczi pri la preĝejo (2009)
Aerfoto pri la preĝejo

* Kategorio Preĝejo apostolo Bartolomeo (Gyöngyös) en la Vikimedia Komunejo (Multrimedaj datumoj)

}}
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

Protestantisma Preĝejo Repaciĝo, en okcidenta Gotao
**Preĝejo Repaciĝo** (germane: *Versöhnungskirche*) estas moderna luterana kirko en la norduesta parto de Gotao, Germanujo, en kvartalo plena je loĝdomblokoj. La adreso estas Werner-Sylten-Str. 2.

Historio
--------

Temas kaj pri la plej nova kirko sur la nuna gotaa urboteritorio kaj unu el la malmultaj dum GDR nove konstruitaj kirkoj. Konsekro fariĝis en la 24.2.1985 fare de la landa episkopo Werner Leich; la nova kvartalo kun kreskinta enloĝantarnombro faciligis la konstrupermeson. *(Kirchen für neue Städte)*. Paroĥestro Martin Rambow ekde la komenco povis konvinki multajn fidelulojn al aktiva enkomunuma laboro: ege gravis la porjunulara laborado. La orgeno ekfunkciis en la 21.12.1986. En Turniĝo-aŭtuno 1989 okazis enkirke kunvenoj de la Civitana forumo kaj de la membroj de la ronda tablo inter la komunismaj politikistoj kaj engaĝiĝantaj nepolitikistaj ŝtatanoj. Inter 1993 kaj 1995 deĵoris paroĥestre Horst Leckner antaŭ la eklaboro de Uta Liebe en 1996.

La historia sonorilo originas el la kirko de Schöngleina.

Specialaj taskoj
----------------

#### Pilgrimulema kirko

Post restaŭradlboroj tegmentaj instalitis en 1999 eta kapelo por edifaj mommentoj. La kirko estiĝis en 2003 ankaŭ stacio sur la Jakoba Vojo de Hispanio. Ĉiujare venas inter 200 kaj 250 pilgrimantoj; eblas ankaŭ etgrupa tranoktado.

#### Hospiclabore

Ekde 1997 la tiu ĉi preĝejo aktivas en la hospica helpomovado, do la akompanhelpo en malsano al morto laŭ iniciato de la hospica kunordiganto, pastoro Bernhard Liebe. Estontaj honoroficaj hospicengaĝiĝontoj ricevas trejniĝon en ĉambroj disponigitaj fare de la Repaciĝkirka komunumo.

#### Pedagogie

Ĉar najbaras evangelia bazlernejo oni ofertas multe da religiaj aferoj kaj aktivadoj al la infanoj. La belega ĝardeno ĉirkaŭ la kirko ankaŭ invitas al moviĝo kaj multflanka aktiveco. Regule okazas memkompreneble lernejaj kaj familiaj diservoj. Inverse ankaŭ maljunuloj bonvenas kaj povas ĝoji pri diversaj ofertoj.

Notoj
-----

1. ↑  Pri la teologo kaj kontraŭfaŝisto Werner Sylten informas memortabulo sur la norda vando en la stratdirekto, kiu iam troviĝis sur alia, intertempe malkonstruita konstruaĵo en la centro de la urbo Gotao.
2. ↑  Menciindas ke la unuaj petoj pri konstruo de religia ejo datumas jam de aprilo 1963. Samjare autuno naskiĝis paŝon post paŝo la nova loĝkvartalego. En 1965 estis ideoj pri kirkokonstruo ĉe la angulo inter Kantstraße kaj Humboldtstraße kiu ne plu sekvitis.
3. ↑

Eksteraj ligiloj
----------------

* Kategorio Preĝejo Repaciĝo (Gotao) en la Vikimedia Komunejo (Multrimedaj datumoj)

* Komunuma hejmpaĝo
* Pri la hospica movado en Gotao
* Gravaj adresoj en uesta Gotao
**Frazkerno** estas la baza parto de frazo, konsistanta el subjekto kaj predikato, aŭ nur unu el ili (se la alia malestas).

La komponantojn de la frazkerno (la subjekton kaj la predikaton) oni nomas **ĉefaj frazmembroj**. La ceteraj frazmembroj (epitetoj, objektoj, komplementoj, cirkonstancoj/adjektoj) estas **kromaj frazmembroj**.

Frazo kun kompleta frazkerno (entenanta kaj subjekton, kaj objekton) estas **duparta frazo**.

Frazo kun unumembra frazkerno estas **unuparta frazo**.

Frazo entenanta nur unu frazkernon estas **simpla frazo**.

Frazo entenanta plurajn frazkernojn estas **kompleksa frazo**. Atentindas, ke frazkerno kun pluraj samrolaj frazmembroj (plursubjekta aŭ plurpredikata) havas nur unu frazkernon kaj povas esti simpla:

* Peĉjo venis hejmen, kaj Manjo venis hejmen (kompleksa frazo dukerna)
* Peĉjo kaj Manjo venis hejmen (simpla frazo dusubjekta sed unukerna).

Frazo kiu konsistas el nura kerno estas **senŝela frazo**, ekz‑e *Petro dormas.*

Frazo entenanta kromajn frazmembrojn estas **ŝelhava frazo**, ekz‑e *Hieraŭ Petro ricevis gravan leteron de Paŭlo.*
Makao (birdo) redirektas ĉi tien. Por aliaj signifoj vidi Makao

Ĉe Bestoĝardeno de Fort Worth.
América - Distribuição de araras.PNGArealo
Fluganta
La **skarlata arao** (***Ara macao***), ankaŭ konata kiel **makao** aŭ, laŭ Brazila loka nomo, **ararakango**, estas granda, ruĝa, flava kaj blua (laŭ partoj) papago de Sudameriko, nome membro de granda grupo de amerikaj papagoj nomitaj araoj kaj de ties genro *Ara*. Ĝi estas indiĝena de humidaj ĉiamverdaj arbaroj de tropika Sudameriko. Ties teritorio etendas el pleja sudorienta Meksiko al Amazonio de Peruo, Bolivio, Venezuelo kaj Brazilo en malaltaj teroj el 500 m (almenaŭ iam) ĝis 1000 m. Ĝi suferis pro loka formorto pro habitatodetruo kaj kaptado por la papaga komercado, sed surloke ĝi restas sufiĉe komuna. Iam ĝi havis teritorion norde ĝis suda Tamaulipas. Ĝi povas ankoraŭ troviĝi sur la insulo Coiba. Ĝi estas la nacia birdo de Honduro.

Taksonomio kaj nomado
---------------------

*Ara macao* - MHNT
La **skarlata arao** (*Ara macao* Linnaeus 1758) estas membro de la genro *Ara* (Lacepede, 1799), unu el 6 genroj de makaoj el Centra kaj Suda Ameriko. Carolus Linnaeus priskribis kaj nomigis la skarlatan makaon en sia *Systemae Naturae* en 1758. Pranomo: *Psittacus macao*.

Du subspecioj prezentas diferencajn larĝojn en ties flava flugilbendo, kiuj estas la jenaj:

* *A. macao macao* aŭ Sudamerika skarlata makao, nome nomiga subspecio
* *A. macao cyanoptera* (Wiedenfeld 1995) norda Centramerika skarlata makao

La Centramerika skarlata makao estas pli granda kaj havas bluan en siaj flugiloj anstataŭ verdan koloron.

Eksteraj ligiloj
----------------

* Skarlata arao en la Vikimedia Komunejo (Multrimedaj datumoj)
* Kategorio Skarlata arao en la Vikimedia Komunejo (Multrimedaj datumoj)
* Skarlata arao en Vikispecioj (Kolekto pri ĉiuj vivantaj estuloj)

* Tambopata Macaw project Arkivigite je 2012-07-01 per la retarkivo Wayback Machine long term research project in south east Peru
* World Parrot Trust Parrot Encyclopedia — Species Profiles
* Filmetoj ĉe Internet Bird Collection
* Paĝo de fotoj de makaoj ĉe argilejo el Parrots International Arkivigite je 2016-08-28 per la retarkivo Wayback Machine
* Foto ĉe PBase
* Poŝtmarkoj (15 landoj) kun Mapo
* *Ara macao* konservado kaj reenmeto en Kostariko
* Scarlet macaw in illegal traffic in Nicaragua
* The Scarlet Macaw Genome Project Arkivigite je 2013-10-04 per la retarkivo Wayback Machine
**Juristo** (latine *ius*, juro; genitivo: *iuris*) estas akademiano, kiu faris jurajn studojn kaj sukcese trapasis ŝtatan ekzamenon.

Internacie
----------

La Internacia Komisiono de Juristoj, (angle *International Commission of Jurists*, akronime *ICJ*), estas neprofitcela kaj politike sendependa internacia organizaĵo konsistanta el asocio de juristoj. La organizaĵo laboras por homaj rajtoj kaj la principoj de regado de la leĝo kaj jurŝtato tra la mondo. La ICJ sendas observantojn al procesoj kie la jurŝtato estas en risko kaj faras lobiadon kontraŭ registaroj kaj internaciaj organizaĵoj, kiel ekzemple UN kaj la Konsilio de Eŭropo. La organizaĵo ankaŭ publikigas revuojn kaj gazetarajn komunikojn.

### Germanio

La nomoj *juristo* (sen aldono) aŭ *plena juristo* estas nek protektitaj profesinomoj, nek akademiaj gradoj. Juristoj kiuj sukcesis la unuan ŝtatan ekzamenon rajtas nomi sin *juristo (univ.)* en kelkaj germanaj landoj. Tipaj profesioj de juristaj estas sciencisto, advokato, juĝisto, prokuroro, ...

### Brazilo

En Brazilo estas ŝtata ekzameno por oni uzi la titolon "advokato" kaj agi profesie. Ĉiuj kiuj sukcesas diplomon de juraj studoj ricevas la titolon "bakalaŭro pri juro", sed ne rajtas advokacii sen ŝtata ekzameno nomata "ekzameno de ordeno". Juristo en Brazilo, sekve, estas simpla sinonimo de advokato.

### Aŭstrio

En Aŭstrio *Juristo" estas tiu, kiu sukcesis la diplomon de juraj studoj kaj ricevis la akademian gradon de* Magister iuris *(vira) aŭ* Magistra iuris *(ina).*

### Svisio

En Svisio *juristo* estas akademiano, kiu sukcesis en universitato juran studon per *Lizentiat* (kutime *lic. iur.*) aŭ samnivelan *Master* (ekzemple *MLaw, Master of Law*). Post la *Bologna-Reformo* ekzistas la unua jura diplomo *Bachelor (BLaw)*, kiun oni povas akiri kutime post tri studjaroj. *Juristo* estas nek oficiala profesio nek akademia grado.

### Baltio

En Baltio *juristo* estas akademiano kiu sukcesis en universitato de juro la ekzamenon de *Magister* (kutime *M. A.*) aŭ samnivelan *Master* (ekzemple *MLaw, Master of Law*, *LL.M.*).

* Kategorio Juristo en la Vikimedia Komunejo (Multrimedaj datumoj)
* Juristo en Vikinovaĵoj (Liberaj novaĵoj)
La ***loto du patrimoine***, esperante **lotludo de la heredaĵo**, komerciigita sub la nomo ***Super Loto Mission Patrimoine***, estas franca bonfara lotludo kreita en 2017 de la organizaĵo Française des jeux, pro iniciato de la « Misio pri la identigo kaj savo de endanĝeritaj monumentoj » estrita de Stéphane Bern. Ĝi celas kolekti fonduson por financi la daŭran konservadon de endanĝeritaj monumentoj, historiaj aŭ ne.

  

La unua lotado okazis la 15-an kaj 16-an de septembro 2018 dum la eŭropaj tagoj de kultura heredaĵo. La destino de la funduso estas regulata de konvencio inter la ministerio de la Kulturo kaj la franca *Fondation du patrimoine* (Fondaĵo pri heredaĵo).

Ekde 2019, la loterio estas organizita ĉiujare je du fazoj. La lotado de la lotludo okazas la 14-an de julio, dum la nacia tago de Francio. Ankoraŭ ekzistas gratludo dum la eŭropaj tagoj de kultura heredaĵo.

1. 1 2  Eraro vokante la ŝablonon {{citaĵo el la reto}}: la parametroj **url** kaj **titolo** estu ambaŭ precizigitaj  (19.12.2017)..
2. ↑  Eraro vokante la ŝablonon {{citaĵo el la reto}}: la parametroj **url** kaj **titolo** estu ambaŭ precizigitaj  (12 juin 2019)..
La politika situacio de Kebekio estas tre partikulara en Kanado.

Ĝenerala situacio
-----------------

Nova ludanto eniras la politikan klason: la Demokrat-aga Partio. Ekde antaŭ du balotoj, ĝi nur havis unu deputiton, ĝia ĉefo Mario Dumont. Sed ekde la tremo de la du lastaj partaj balotoj, kvar aliaj deputiĝis. La Kebekia Partio baldaŭ finos sian kvinjaran regadon, kaj planas fari baloton en junio 2003. Do, la tri partioj batalas unu la alian, kaj ŝajne neniu povas predikti kiu venkos.

### Liberala Partio: centrula, federalisma

Ĝi volas reelpensi Kebekion. Ĝia voĉdonaro estas koncentrita en Montrealo kaj apud la limoj de Kebekio.

### Kebekia Partio: centra-maldekstrula, sendependiĝema

Ĝi volas venkantan referendumon en 2005 antaŭ la Amerika renkontiĝo en Argentino. Ĝi regas la franclingvan voĉdonaron ĝis nun. Kebekia suverenismo estas la centra ideologia celo.

### Demokrat-aga Partio: dekstrula, regionalisma

Ĝi volas redukti la lokon de la registaro. Ĝis nun atingis kamparajn distriktojn, sed malfacilis atingi grandajn urbojn.

### 2003/02/15

Nova popolsondado de CROP, afirmas ke la Kebekia Partio supreniras la voĉdonaron. Ĝi nun atingas 34%, kiel Demokrat-aga Partio, kaj la Liberala Partio restas al 31%.

### 2002/08/24

Popolsondado de SOM, jesas ke Demokrat-aga Partio restas populara kun 37%. Liberala Partio havas nun 31%, kaj Kebekia Partio kontinuas sian falon ĝis 18%.

### 2002/06/18

Duan tertremon estiĝis. El la kvar partaj balotoj, tri venkis Demokrat-aga Partio: Vimont (Lavalo), Joliette kaj Berthier (Lanodierio). Tiuj distriktoj estis fortikaĵoj de la Kebekia Partio. Do, Demokrat-aga Partio ŝajne ne nur estas pajla fajro.

### 2002/04/16

La Demokrat-aga Partio sukcesis deputiĝi duan deputiton, François Corriveau en Nord-Bordio. Tio ŝokis la Kebekian Partion, kiu pensis preni Saguenay-distrikton, la plej sendependiĝema dum la referendumo de 1995.

Noto: Ĉio kio estas opinio ne estis volita kaj estas forpreninda.

Vidu ankaŭ
----------

* Kebekia suverenismo


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Politiko de Kebekio en la Vikimedia Komunejo (Multrimedaj datumoj)
Bonifaco-kirko en Hochheim
La **Preĝejo Sankta Bonifaco** (germane: *St. Bonifatius*) troviĝas en Hochheim, kvartalo de Erfurto, Germanujo (Wagdstraße). Temas pri filia kirko de Preĝejo Sankta Nikolao (Melchendorf).  Patrono ĝia estas Sankta Bonifaco.

Priskribo
---------

interna panoramo
La nuna formo de la halokirko kun triflanka, multangula finiĝo en la oriento gajnis sian nunan aspekton dum la alikonstruo inter 1729 kaj 1731. En 1756 aldonitis oreinte 27 metrojn alta kirkoturo. Ĝi havas ardeze kovritan kaj vostitan spajron kaj lanternon en kiu pendas la malnova hor-indika sonorilo. Surlanterne estas turo-butonego. La longa domo havas groptegmenton kun lukarnoj.

Nova restaŭrado estis inter 1970 kaj 1972 kiam la altaro de 1730 forigitis. De la malnova meblaro konserviĝis malfrugotikaj, skulptitaj statuoj de Anna Triopa kaj de Bonifaco, krome Madono kun bebo kaj krucifikso el la malfrua 17-a aŭ frua 18-a jarcento.

La reliefo kaj la soklo de la nova altaro kaj la ambono kreitis de Werner Schubert el grejso. Ankaŭ Via crucis estas de li. 200 sidlokoj disponas en ok vicoj. La orgeno kun 12 registroj sur du klavaroj kaj pedalo konstruitis en 1986 de la firmao Schönefeld el Stadtilm.

Literaturo
----------

* *Dehio-Handbuch der deutschen Kunstdenkmäler, Thüringen.* Deutscher Kunstverlag, München / Berlin 2003, ISBN 3-422-03095-6.

Eksteraj ligiloj
----------------

* Kategorio Preĝejo Sankta Bonifaco (Hochheim) en la Vikimedia Komunejo (Multrimedaj datumoj)

* hejmpaĝo

Notoj
-----

1. ↑  "Pfarreien Bistum Erfurt"
2. ↑  priiinstrumentaj informoj

50.95712910.999193Koordinatoj: 50° 57′ 26″ N, 10° 59′ 57″ O (mapo)
**Malgranda Ursino** aŭ **Urseto** (latine: ***Ursa Minor***, genitive *Ursae Minoris*) estas konstelacio en la norda tera ĉielo. Ĝi estas unu el la 88 modernaj konstelacioj kaj unu el la 48 listigitaj de Ptolemeo.

Ĝi estas notinda pro sia proksimeco al la norda ĉiela poluso, sed tio ŝanĝiĝos post jarcentoj pro la efiko de precesio. La latina vorto por "nordo", *septentrio*, referiĝas al la sep brilaj steloj de la konstelacio.

Urseto enhavas stelaron vulgare konatan kiel la *Malgranda Kulerego* pro tio ke la sep plej brilaj steloj formas kuleregon. La stelo ĉe la fino de la tenilo estas la Polusa Stelo, samtempe la plej brila stelo de la konstelacio. Oni povas trovi la Polusan Stelon sekvante linion formitan el la du steloj ĉe la fino de la bovlo de la *Granda Kulerego*, proksima stelaro trovita en la stelfiguro Granda Ursino.

Mitologio
---------

Laŭ la helena mitologio Arkaso estis la filo de Kalisto. Pro kolero, iun tagon, Hera ŝanĝis Kaliston en ursinon. Ĉar Zeŭso timis, ke lia edzino agu same kontraŭ Arkaso, li kaŝis lin en montaran regionon, kiu nomiĝas hodiaŭ Arkadio. Tie li vivadis tute pacema ĝis la festo, kiun organizis Lycaon, reĝo de la lando. Lycaon planis bruligi Arkason sur altaro, kiel ofero al la dioj.

Arkaso preĝis laŭte sian patron. Zeuso aŭdis, kaj savis lin. Li punis Lycaon ŝanĝante lin en la unuan lupfantomon. Arkaso fariĝis reĝo de Arkadio kaj fama ĉasisto. Iun tagon, ĉasante en la arbaroj, li vidis ursinon. Li ne rekonis sian patrinon kaj pretigis sin ekpafi sagon. Por preventi tion, Zeŭso tuj transportis ilin ambaŭ en la ĉielon.

En la nokta ĉielo, la Granda Ursino kaj la Malgranda Ursino rondiras kune ĉirkaŭ la Polusa Stelo.

Referencoj
----------

1. ↑  Mythologies du Monde entier (mitologioj de la Tuta Mondo), eld. France loisirs 1997

* Malgranda Ursino (konstelacio) en la Vikimedia Komunejo (Multrimedaj datumoj)
* Kategorio Malgranda Ursino (konstelacio) en la Vikimedia Komunejo (Multrimedaj datumoj)